stanford-oval/wikipedia huggingface dataset:
טורנאליה
ערים תאומות

טורנאליה היא עיר תאומה של הערים הבאות:
הונגריה הבש, הונגריה
פולין טרנוב (אנ'), פולין
רומניה ואליה לוי מיכאי (אנ'), רומניה
הונגריה פוטנוק, הונגריה
גלריה

בית הספר של העיירה
כנסייה בעיירה
ראו גם

קהילת יהודי טורנאליה
הערות שוליים

↑  Z histórie, TORNAL'A, ‏8.11.2019 (בסלובקית)
↑  האנציקלופדיה של הגטאות - טורנליה (Tornalja), באתר יד ושם
↑  קהילת יהודי שאפאריקובו, באתר "אנו – מוזיאון העם היהודי"
↑  Tornaľa - História, Slovensko (בסלובקית)
↑  Družobné mestá, TORNAL'A, ‏3.10.2013 (בסלובקית)
| --- | --- |
בקרת זהויות :  NLI: 987007415902805171  GND: 4472495-0  NKC: ge239753  VIAF: 244724447   WorldCat (עם VIAF): 244724447
טקס חנוכה בבית הלבן

חוגגים חנוכה בבית הלבן ב-2010 עם נשיא ארצות הברית ברק אובמה והגברת הראשונה מישל אובמה
חנוכייה של משפחתו של שי חרמש ששרדה בביתו לאחר הטבח בכפר עזה. החנוכייה הוצגה ב-12 בדצמבר 2023  בבית הלבן
טקס חנוכה בבית הלבן (באנגלית: White House Hanukkah Party) הוא טקס קבלת פנים שנתי שנערך בבית הלבן, בחסותם של נשיא ארצות הברית והגברת הראשונה, לציון החג היהודי, חנוכה. המסורת החלה בתקופת ממשלו של  הנשיא ג'ימי קרטר. רשימת האורחים כוללת מאות פוליטיקאים יהודים, ראשי ארגונים, בתי ספר וראשי ישיבות מקרב יהודי ארצות הברית.
בהכנה לטקס, מטבח הבית הלבן עובר הכשרה, המוצרים שבשימוש לקראת הטקס הם כשרים ותהליכי הכנת המזון נעשים כולם תחת השגחת משגיח כשרות, כדי לאפשר לאורחים היהודים המקפידים על כשרות ליהנות מאוכל כשר.
טקס קבלת הפנים הפך לאחת הדרכים שבהן הנשיא מכיר בחג היהודי, יחד עם נשיאת דברים, או השתתפות של הנשיא עצמו או חבר בצוות שלו בהדלקת החנוכייה הלאומית של ארצות הברית בשדרה המרכזית של וושינגטון הבירה. בנוסף, בשנת 1996 הוצא בארצות הברית בפעם הראשונה בול דואר לכבודו של החג.
כמדליקי החנוכייה נבחרים אישים שיש להם נגיעה לאירועי התקופה. כך, בשנת 2007 הוזמנו להדליק את החנוכייה הוריו של העיתונאי דניאל פרל, שנרצח על ידי טרוריסטים בפקיסטן.
בשנת 2022 הבית הלבן רכש חנוכייה לשימוש בטקס. קודם לכן החנוכיה התקבלה בהשאלה מבית כנסת או מוזיאון יהודי.
ב- 12 בדצמבר 2023 הוצגה חנוכייתו של שי חרמש ששרדה את הטבח בכפר עזה בבית הלבן. החנוכייה נשלחה על ידי נשיא מדינת ישראל יצחק הרצוג לג'ו ביידן.
ראו גם

סדר פסח בבית הלבן
ארוחת האפטאר בבית הלבן
הערות שוליים

↑  Bachrach, Rachel. "10 Questions for Rabbi Levi Shemtov". Mishpacha, 12 December 2012, pp. 92–93
↑  סוכנויות הידיעות, ביידן חנך את החנוכייה הראשונה בבית הלבן: "אין מקום לאנטישמיות בארה"ב", באתר ynet, 20 בדצמבר 2022
↑  ציוץ של William Daroff בטוויטר
ערך זה הוא קצרמרבנושא ארצות הברית ובנושא יהדות. אתם מוזמנים לתרום לוויקיפדיה ו.
טיץ'-אין

| --- | --- |

הלהקה בשנת 1975
 מקום הקמה:  אנסחדה 
 תקופת הפעילות:  1969–1980 (כ־11 שנים)
 סוגה:  מוזיקת פופ 
 חברת תקליטים:  פולידור רקורדס 
 חברים
 קוס ורסטיג רודי ניג'ויס סטורה קומבו כריס דה וולדה בטי ורמולן מריאן וולסינק ניק דה ווס
 חברים לשעבר
 הילדה פליקס הנק ווסטנדורפ ג'ון סנוברינק פרנס שדלי גטי קספרס ג'ון גאסניק ארד ווינינק הנס ניג'לנד
 
טיץ' אין (בהולנדית: Teach-in) הייתה להקת פופ הולנדית. זוכת אירוויזיון 1975.
אודות הלהקה

הלהקה נוסדה בשנת 1969 ופעלה עד שנת 1980.
בהתחלה, החברים בלהקה היו הילדה פליקס (שירה), הנק ווסטנדורפ (שירה, מאוחר יותר בסופרפליי), ג'ון סנוברינק (שירה, גיטרה), פרנס שדלי (גיטרה בס), הסולן קוס ורסטיג (שירה ומפתחות) ורודי ניג'ויס (תופים). עם השנים חלק מהחברים עזבו וחברים חדשים הצטרפו.
בשנת 1975 זכתה הלהקה בתחרות הזמר של האירוויזיון במקום הראשון עם השיר ding-a-dong.
אלבומים

1974- Roll Along
1975- Festival
1975- Get On Board
1977- See the Sun
1979- (Teach In (Greenpeace
טיפש, מטורף, מאוהב

| --- | --- |

 בימוי:  גלן פיקארה, ג'ון רקווה 
 הופק בידי:  סטיב קארל, דניס די נובי 
 תסריט:  דן פוגלמן 
 עריכה:  לי האקסול 
 שחקנים ראשיים:  סטיב קארל Mekia Cox ליזה לפירה Julianna Guill ג'וש גרובן רג'י לי Karolina Wydra בת' ליטלפורד Christian Pitre ג'ני מולן דון באטלר ג'ואי קינג ליאו טיפטון אמה סטון ג'וליאן מור ראיין גוסלינג קריסטל ריד ג'ון קרול לינץ' קווין בייקון מריסה טומיי ג'ונה בובו זיין אמורי 
 מוזיקה:  כריסטוף בק 
 צילום:  אנדרו דאן 
 מדינה:  ארצות הברית 
 חברת הפקה:  האחים וורנר 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  18 באוגוסט 2011 
 משך הקרנה:  118 דק' 
 שפת הסרט:  אנגלית 
 סוגה:  דרמה קומית, סרט נעורים, קומדיה רומנטית, סיפור התבגרות 
 הכנסות באתר מוג'ו:   crazystupidlove
 אתר רשמי
 דף הסרט ב־IMDb
 
טיפש, מטורף, מאוהב (באנגלית: Crazy, Stupid, Love) הוא סרט קומדיה רומנטית אמריקאי משנת 2011 בבימוים של גלן פיקארה וג'ון רקואה, ובכיכובם של סטיב קארל, ראיין גוסלינג, ג'וליאן מור, ואמה סטון. הסרט עוקב אחר מספר סיפורים משתלבים העוסקים באהבה, בגידה, ושינויים אישיים, ומציג נרטיב חכם ומשעשע על חיי האהבה המורכבים של מספר דמויות שונות.
הסרט יצא לאקרנים בארצות הברית על ידי אולפני האחים וורנר ב-29 ביולי 2011, והכניס 145 מיליון דולר מול תקציבו של 50 מיליון דולר וזכה להערכה רבה על ידי המבקרים. גוסלינג היה מועמד לפרס גלובוס הזהב על שחקן הטוב ביותר - סרט מוזיקלי או קומדיה על הופעתו.
עלילה

קאל ויבר (סטיב קארל) מגלה שאשתו אמילי (ג'וליאן מור) בגדה בו ורוצה להתגרש. כשהוא מוצא את עצמו לבד לראשונה מזה שנים רבות, הוא מנסה לחזור לעולם הדייטים, אך נכשל במפגשים הרומנטיים הראשונים שלו. במקביל, הוא פוגש בג'ייקוב פאלמר (ראיין גוסלינג), רווק פלייבוי שמלמד את קאל איך להיות מושך ואיך להתחיל עם נשים. לאורך הסרט, הדמויות המרכזיות מתמודדות עם מערכות היחסים המורכבות שלהן, כולל ג'ייקוב שפוגש את האנה (אמה סטון) ומתחיל להתאהב בה, מה שמשנה את חייו ואת גישתו לנשים.
צוות השחקנים

סטיב קארל בתפקיד קאל ויבר - גבר שמנסה להתמודד עם גירושיו ולהשתלב מחדש בעולם הדייטים.
ג'וליאן מור בתפקיד אמילי ויבר - אשתו של קאל שמבקשת להתגרש לאחר שנים של נישואים.
ראיין גוסלינג בתפקיד ג'ייקוב פאלמר - רווק פלייבוי שמלמד את קאל איך להצליח בעולם הדייטים.
אמה סטון בתפקיד האנה - עורכת דין צעירה שמתאהבת בג'ייקוב ומשנה את גישתו לחיים.
מריסה טומיי בתפקיד קייט - מורה שהופכת לאחת מהדמויות הקומיות המרכזיות בסיפור.
קווין בייקון בתפקיד דייוויד לינדהגן - גבר שיש לו רומן עם אמילי.
ביקורות

הסרט "טיפש, מטורף, מאוהב" קיבל ביקורות חיוביות מצד המבקרים והפך להצלחה מסחרית בקופות. המבקרים שיבחו את ההומור השנון, את התסריט המורכב והרגיש, וכן את ההופעות של צוות השחקנים, ובמיוחד של ראיין גוסלינג וסטיב קארל. הסרט קיבל ציון של 79% באתר Rotten Tomatoes וציון של 68 מתוך 100 באתר Metacritic.
טפונומיה

פגר פרה בשלב טפונומי ראשוני: טורפים כבר הורידו את הבשר מהעצמות ופיזרו חלק מהן. העצמות חשופות כעת לפגעי מזג האוויר. ניתן לראות את התהליכים האלה על שטח הפנים של העצמות. אם העצמות יתכסו באדמה וייקברו, קיים סיכוי שיתאבנו וישתמרו שנים רבות.
טָפוֹנומיה (מיוונית: τάφος, טאפוס - קבורה, ו-νόμος, נומוס - חוק) היא המדע החוקר את תהליכי המוות, הקבורה וההשתמרות של אורגניזמים.
בדרך כלל משתמשים במונח לתיאור המעבר של חומר אורגני מהביוספירה (המכלול החי) לליתוספירה (המכלול המאובן), דהיינו, תהליכי המוות, ההרבדה והפיזור, הריקבון וההתאבנות של בעלי חיים וצמחים. התחום משמש באופן נרחב בפלאונטולוגיה ובארכאולוגיה. בתחומים אלה חיוני להבין כיצד הגיעו שרידי מאובנים של בעלי חיים וצמחים לאתר הנחקר, אילו תהליכי הרס השפיעו עליהם, איזה חלק מהאוכלוסייה המקורית אכן השתמר כממצא פלאונטולוגי או ארכאולוגי, ומדוע.
את המונח טבע לראשונה הפלאונטולוג הסובייטי איוואן יפרמוב בשנת 1940.
ראו גם

ארכאוזואולוגיה
ריקבון גופה
לקריאה נוספת

Behrensmeyer, A. K., & Hill, A. P. (Eds.). (1988). Fossils in the making: vertebrate taphonomy and paleoecology. University of Chicago Press.
Brain, C. K. (1983). The hunters or the hunted?: an introduction to African cave taphonomy. University of Chicago Press.
Lyman, R. L. (1994). Vertebrate taphonomy. Cambridge University Press.
Shipman, P. (1981). Life history of a fossil: an introduction to taphonomy and paleoecology. Cambridge: Harvard University Press.
הערות שוליים

↑  "קבורה" במשמעות התכסות הפגר באדמה, לאו דווקא קבורה מכוונת ממניעים דתיים
↑  Lyman, R. L. (1994). Vertebrate taphonomy. Cambridge University Press. Chapter 1.
↑  Efremov, I. A. (1940). Taphonomy: a new branch of paleontology. Pan-American Geologist, 74(2), 81-93.
| --- | --- |
בקרת זהויות :  NLI: 987007544031605171  GND: 4281043-7  LCCN: sh88003783  NKC: ph137737
טקסס לייטנינג

| --- | --- |

 מקום הקמה:  המבורג 
 תקופת הפעילות:  מ-2000 
 סוגה:  קאנטרי 
 texaslightning.net
 
טקסס לייטנינג (Texas Lightning) היא חמישיית קאנטרי מוזיקלית מגרמניה.
היסטוריה

הלהקה הוקמה ב-1996 אך התחילה להופיע באופן רשמי רק ב-2000. חברי הלהקה קיבלו השראה מהמוזיקאים פטסי קליין וג'וני קאש.
ב-2005 יצא הסינגל הראשון של הלהקה, "Like a Virgin", וב-2006 יצא אלבומה הראשון, "Meanwhile, Back at The Ranch".
ב-2006 ייצגה הלהקה את גרמניה באירוויזיון עם השיר "No No Never" שהיווה את שיר הקאנטרי הראשון שהיה באירוויזיון, והגיע למקום ה-14 עם 36 נקודות. השיר יצא כסינגל בגרמניה, אוסטריה ושווייץ ואף דורג במקומות הראשונים במצעדי הפזמונים במדינות אלו.
ביוני 2006 חברי הלהקה הוכרו כאזרחים לשם כבוד בעיר בייטאון (Baytown) בטקסס.
ב-2009 הם הוציאו את האלבום "Western Bound".
חטיבת הסיגינט

|  פרטים |
| --- | --- |
 מדינה:  ישראל ישראל
 שיוך:   משטרת ישראל
 אירועים ותאריכים
 תקופת הפעילות:  2007–הווה (כ־17 שנים)
 נתוני היחידה
 ייעוד:  איסוף מודיעין אותות
 פיקוד
 יחידת אם:   אגף החקירות והמודיעין
 דרגת המפקד:   ניצב משנה (דרגה)
 
חטיבת הסיגינט היא יחידה של משטרת ישראל העוסקת באיסוף מודיעין אותות.
חטיבת הסיגינט הוקמה ב-2007 על ידי ניצב משנה גדי סיסו, שגייס לשורותיה שוטרים וקצינים של משטרת ישראל. מטרות היחידה הן סיוע בפיענוח פשיעה חמורה ומניעתה והצלת חיי אדם.
בחטיבה עושים שימוש באמצעים כגון:
האזנות סתר
תחקור נתוני תקשורת
לוחמת סייבר
הערות שוליים

↑  משמעות המילה "סיגינט" היא "מודיעין אותות" בשפה האנגלית
טקס יין

מוזג ישראלי מבצע טקס יין
טקס יין הוא חלק מסעודה בו נמזג יין לסועדים. מטרת טקס היין היא לוודא כי היין הוא לשביעות רצונו של מזמין היין וכן לכבד את מעמד הסועדים.
ההקדמה לטקס היין

לפני טקס היין, יש לבחור את היין שיילגם בסעודה. לרוב, ישנו מלצר יינות הנקרא אוֹצֵר יין (בצרפתית: סומֶלייה) הממליץ למזמין היין איזה יין כדאי לשתות עם האוכל המוגש. לרוב, לסעודה עם מנות בטעמים עדינים יומלץ יין קליל. יין בעל טעם עוצמתי יפגע בטעם המזון. בסעודות עם מנות בעלות תיבול כבד וטעמים חזקים יומלץ יין בעל נוכחות שלא ייעלם עם טעם המזון.
לאחר שמזמין היין החליט על היין שיילגם, יונחו על השולחן כוסות המתאימות לסוג היין: כוסות בורדו ליינות אדומים, כוסות בורגונדי ליינות לבנים ואדומים קלים, כוסות שמפניה ליינות מבעבעים וכוסות פורט ליינות פורט וליינות קינוח. על הכוסות להיות נקיות ללא רבב ויונחו מימין לסועד כאשר המניח אוחז את הכוס מן הרגל שלה, ולא מן הגוף.
על הסומלייה לוודא כי היין בטמפרטורה הנכונה. ליינות לבנים, יינות קינוח ויינות מבעבעים המוגשים לרוב בטמפרטורה של 4 מעלות צלזיוס, נהוג להניח ליד מזמין היין שמפניירה מלאה בקרח ומלח גס.
שלבים בטקס היין

לאחר שהונחו כל הכוסות, הסומלייה ייגש אל מזמין היין עם היין שנבחר כאשר הוא עטוף במטלית. המטלית תוסר והיין יוצג למזמין היין עם התווית כלפיו, ועל מזמין היין לאשר כי זהו אכן היין שנבחר. לאחר מכן הסומלייה יפתח את בקבוק היין. במהלך הפתיחה על התוית להיות כלפי מזמין היין. על הסומלייה לשים לב שלא נשארו שאריות שעם על שפת הבקבוק. אם נשארו שאריות, יש לנגבן עם המטלית.
לאחר שהיין פוקק, יש להציג את פקק השעם למזמין היין כדי שיבחן האם הוא יבש לאורכו, דבר המעיד על יין שהיה אטום היטב. על מזמין היין לבחון גם ריקבון שעלול להיווצר על הפקק, דבר שמעיד על יין מקולקל. אם הפקק אינו עשוי משעם אלא מחומר סינתטי, ניתן לוותר על חלק זה של טקס היין.
אם היין שנבחר על ידי מזמין היין הוא יין מתיישן, יש למזוג את היין לתוך דקנטר כדי לחדרר אותו. לאחר המתנה של כחצי שעה, ניתן למזוג את היין אל הכוסות. במקרה ואין בנמצא דקנטר, ניתן לתת ליין "לנשום" בתוך הכוסות.
בתחילה, יש למזוג כמות קטנה של יין לכוסו של מזמין היין. על מזמין היין לבחון את היין ולאשר כי היין טוב וראוי לשתייה. לאחר קבלת האישור יש למזוג את היין אל הכוסות בשני סיבובים בכיוון השעון לפי סדר עקבי קודם לנשים ואחר כך לגברים. ישנם טקסי יין בהם סדר המזיגה הוא מן המבוגרת אל הצעיר, אך מגמה זו פוחתת כדי לא לגרום לעלבון וכדי לא לבצע סיבובים רבים במקרה שהסועדים יושבים בסדר אקראי. המזיגה מתבצעת מצדו הימני של הסועד, כאשר התווית פונה כלפיו. על המזיגה להיות איטית וללא מגע של הבקבוק בכוס.
המטלית מונחת על זרועו של הסומלייה, ובסוף כל מזיגה עליו לנגב את פיית הבקבוק כדי למנוע טפטופי יין אפשריים.
הסומלייה צריך להיות מיומן ומנוסה ולדעת כמה יין יש למזוג לכוסות כדי לא להגיע למצב שהבקבוק מתרוקן לפני שנמזג יין לכל הסועדים. על הסומלייה להשאיר גם מעט יין בתוך הבקבוק.
בסיום המזיגה לכל הסועדים יש להניח את בקבוק היין האדום על השולחן ליד מזמין היין. יינות לבנים, יינות קינוח ויינות מבעבעים יש להניח בתוך השמפנירה ליד מזמין היין. פעולה זו נועדה כדי לתת כבוד נוסף למזמין היין ולאפשר לו למזוג יין נוסף לאחד מן הסועדים בעצמו, או במקרה שיין לבן, קינוח או מבעבע נגמר, לסמן לסומלייה להביא בקבוק נוסף על ידי הנחת הבקבוק במהופך בתוך השמפנירה.
בתום טקס היין נהוג לערוך הרמת כוסית.
טרוטת האגמים

| טרוטת האגמים |
| --- | --- |
 דג טרוטת האגמים מוחזק בשתי ידיו של גבר עומד במים
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סלמונאים
משפחה:: סלמוניים
סוג:: Salvelinus
מין:: טרוטת האגמים
שם מדעי
 Salvelinus namaycush ‏וולבאום, 1792

טרוטת האגמים (שם מדעי: Salvelinus namaycush) הוא מין של דג גרם ממשפחת הסלמוניים החי באמריקה הצפונית.
זהו מין של דג באורך של עד 130 סנטימטרים ומשקל מרבי של 43.5 קילוגרם. הוא הגדול בבני מיני הטרוטה. הוא גם הגדול שבסוג Salvelinus.
דג מאכל זה חי בטבע בנהרות ובאגמים של צפון אמריקה הצפונית מהחלק הצפוני של ארצות הברית, וברחבי אלסקה וקנדה. ואולם האדם הפיץ אותם ממולדתם גם לאירופה ולאמריקה הדרומית לדיג וספורט והופצו גם בארצות הברית לחלקים לא טבעיים שלהם, בעיקר סביב פארק ילוסטון, שם הם הובאו באופן חוקי, אך הופצו בהמשך בצורה שמזיקה לדגים האחרים, וכיום דרך כזו אסורה בחוק.
דגי הטרוטה ניזונים מבשר של כל יצור קטן מהם ויכולים לחסל את כל הפאונה הטבעית באגמים והנהרות אליהם חדרו, בעיקר הדגה הטבעית. הם גם גורמים להכלאה עם טרוטת ברוק (Salvelinus fontinalis) וזני הכלאיים נפגעים בהתרבותם.
טיפשות

טיל אוילנשפיגל, טיפש מפורסם במסורת הגרמנית.
ג'וחא (נאסר א-דין), דמות הטיפש בארצות העולם המוסלמי.
טיפשות היא מצב או תכונה של היעדר אינטליגנציה, חוכמה, הבנה או חשיבה.
פולקלור

בפולקלור של עמים אחדים מופיעות ערי טיפשים. תושבי אותן ערים נוהגים לעשות מעשים נפסדים שאין בהם תכלית, ומתגאים בהם כאילו היוו תרומה של ממש. בפולקלור היהודי ידועה העיר חלם שבפולין כעיר של טיפשים ותושביה מכונים חכמי חלם או חלמאים.
פרסים

פרס דרווין מוענק לבני אדם אשר, כהגדרת מעניקי הפרס, "סייעו לאנושות לשפר את מאגר הגנים שלה, וזאת על ידי סילוק עצמם מהעולם או סירוס עצמי בדרך מטופשת במיוחד".
ראו גם

מצעד האיוולת
אינטליגנציה
טיפש-עשרה
טמבל
אפקט דאנינג-קרוגר
לקריאה נוספת

ארסמוס מרוטרדם, שבחי הסכלות, תרגם מלטינית חיים הלפרין, איורים: הנס הולביין, מרחביה: ספרית פועלים, תשכ"ז, 1967.
אביטל רונאל, טיפשות, הוצאת רסלינג, 2006
טילראן

ערך זה עוסק בעיירה בקוסטרה ריקה. אם התכוונתם לקנטון, ראו .
| --- | --- |

 מדינה:  קוסטה ריקה קוסטה ריקה
 מחוז:  גואנאקאסטה
 קנטון:  טילראן
 שטח:  144.75 קמ"ר
 גובה:  564 מטרים
 אוכלוסייה:  ‏
  ‑ בעיירה:  9,419 (2022)
 קואורדינטות:  10°28′51″N 84°53′02″W﻿ / ﻿10.4807804°N 84.8840235°W﻿ / 10.4807804; -84.8840235 
 אזור זמן:  UTC -6
  מפת מיקום  מפה מפורטת   (למפת קוסטה ריקה מוגדלת) סן חוסה אלחואלה קרטגו לימון פונטרנס פנמה ניקרגואה הים הקריבי האוקיינוס השקטטילראן(למפת קוסטה ריקה רגילה) סן חוסה אלחואלה קרטגו לימון פונטרנס פנמה ניקרגואה הים הקריבי האוקיינוס השקטטילראן(למפת גואנאקאסטה רגילה) ליבריה ניקויה בגסס האוקיינוס השקט ניקרגואה פונט. פונט. אלחואלה מפ. ניק. טילראן(למפת גואנאקאסטה מוגדלת) ליבריה ניקויה בגסס האוקיינוס השקט ניקרגואה פונטרנס פונטרנס אלחואלה מפרץ ניקויה טילראן  he tabBackground:;tabBorder:#aaa;defaultTab:0;
 
טילראן (בספרדית: Tilarán) היא עיירה שנמצאת בקנטון טילראן (אנ'), שבמחוז גואנאקאסטה, שבקוסטה ריקה.
גאוגרפיה

העיירה ממוקמת כ-100 ק"מ מסן חוסה, בירת קוסטה ריקה וכ-50 ק"מ מליבריה, בירת המחוז.
אקלים

הטמפרטורה הממוצעת היא 21 מעלות צלזיוס. החודש החם ביותר הוא אפריל (24 מעלות צלזיוס). החודש הכי קר הוא יולי (20 מעלות צלזיוס). כמות המשקעים הממוצעת היא 2,652 מילימטרים בשנה. חודש ספטמבר הוא החודש שיש בו הכי הרבה גשם (481 מ"מ גשם), וחודש מרץ הוא החודש שיש בו הכי פחות גשם (37 מ"מ גשם).
תנועה ותחבורה

העיירה ממוקמת ליד הכבישים 142‏, 145 ו-926.
הערות שוליים

1 2  Tilaran, Tilaran (באנגלית)
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007560051105171  LCCN: n85207805  VIAF: 147816312   WorldCat (עם VIAF): 147816312 
ערך זה הוא קצרמרבנושא יישובים באמריקה המרכזית. אתם מוזמנים לתרום לוויקיפדיה ו.
ידידי ישראל במפלגה השמרנית

ידידי ישראל במפלגה השמרנית (באנגלית: Conservative Friends of Israel - CFI, מילולית: הידידים השמרניים של ישראל) הוא ארגון בריטי פרו-ישראלי, הפועל בקרב השלטון הבריטי, בעיקר בקרב חברי הפרלמנט מהמפלגה השמרנית. הארגון הוקם ב-1974 והוא ממומן על ידי מקורות עצמאיים. כיום מונה הארגון כ-1,500 חברים. יושבת ראש הארגון היא חברת הפרלמנט ג'יליאן שפרד, שהייתה חברת קבינט בתקופת ג'ון מייג'ור.
מטרתו המוצהרת של הארגון היא "שחברי הפרלמנט מטעם השמרנים לא יראו את ישראל כפי שהיא משתקפת ב-BBC ובעיתונות הזרה" אלא "להביא לכך שהחברים, מרמת המנהיג ועד לאחרון הפרלמנטרים, יקבלו תפיסה נכונה ומאוזנת יותר ביחס לישראל". ב-1994 הצליח הארגון להביא לביטול אמברגו נשק בריטי על ישראל.
הארגון מעודד ביקורים בישראל, של חברי הפרלמנט הבריטי, נציגים בריטים בפרלמנט האירופי ובכירים בשלטון. הארגון יוזם מפגשים בינם לעמיתים ישראלים. בנוסף פועל הארגון לשיתוף יזמים ומפעלים ישראלים ביוזמות ממשלתיות בריטיות.
ראו גם

ידידי ישראל במפלגת הלייבור
ידידי ישראל באירופה
יוזמת ידידי ישראל
נוצרים ידידי ישראל
חורבת מנות

| --- | --- |

 מידות
 גובה מעל פני הים:  91 מטר
 מיקום
 מדינה:  ישראל 
 קואורדינטות:  33°02′28″N 35°08′54″E﻿ / ﻿33.041141°N 35.148396°E﻿ / 33.041141; 35.148396
  (למפת הגליל המערבי מוגדלת) חורבת מנות(למפת הגליל המערבי רגילה) חורבת מנות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת מנות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת מנות he
 
מפעל הסוכר הצלבני בחורבת מנות
חורבת מנות (בלטינית: Manueth) היא אתר ארכאולוגי ובו חווה מבוצרת לגידול קני סוכר מהתקופה הצלבנית, השוכנת על גבעה קטנה בגובה של 91 מטרים מעל פני הים, בגדה הדרומית של נחל כזיב, ממזרח לכביש 70, בקרבת העיר נהריה.
היסטוריה

בתקופה הרומית ובתקופה הביזנטית התקיים יישוב בגבעה הקרויה כיום חורבת סוגר, שמזוהה עם ביברה מהתלמוד הירושלמי. מתקופה זו נשארו שרידי מבנים, בהם שרידי כנסייה, מערות, גתות וחציבות. מאוחר יותר נעזב המקום מיושביו. היישוב התחדש בתקופה הצלבנית בגבעה סמוכה בשם חורבת מנות – גבעה קטנה בגדה הדרומית של נחל כזיב, במקום שבו הנחל עוזב את הרי הגליל ויורד אל מישור החוף. הגבעה מכוסה בחורש טבעי שמטפחת קרן קיימת לישראל.
מנות נזכרת לראשונה במקורות הצלבניים במחצית השנייה של המאה ה-12 בשם האחוזה הפיאודלית מנואט (Manueth). האביר ז'ופרואה לה טור חכר את החווה מכנסיית סן סלבטורה שבהר תבור. הוא גידל בסביבה קני סוכר ובחוותו הפיק מהם סוכר. בשנות ה-80 של המאה ה-12 נקנתה הנחלה, יחד עם נחלות אחרות, בידי ז'וסלן דה-קורטני, אדוניה של מעיליא. לאחר תבוסת הצלבנים בקרב קרני חיטין ב-1187, נפלה המצודה בידי צלאח א-דין, אך זמן קצר לאחר מכן נכבשה בידי הצלבנים והושבה לבעליה, ומבצרה נמכר בשנת 1212 למסדר הטמפלרים. מבצר זה נכבש בשנת 1260 בידי הסולטאן הממלוכי ביברס. המבצר נכבש על ידי מסדר ההוספיטלרים, שהחכיר אותו למסדר הטבטוני. החווה הייתה בשימוש כנראה עד המאה ה-16, אז שימש המקום כחווה לגידול ג'מוסים. אחר כך נעזב המקום.
שרידי החווה

חורבת מנות היא דוגמה נדירה למפעל סוכר צלבני שהשתמר על כל מרכיביו. בחורבה נותרו שרידי המתקנים של המפעל להפקת סוכר. קירות המבנים נשמרו עד גובה של שבעה מטרים. מפלס הקרקע הנוכחי גבוה ממפלסו המקורי בשלושה מטרים בערך, בשל מפולות וסחף שכיסו את המפלס המקורי, המסתירים בחובם חלקים נוספים של המפעל. בשנת 2001 ביצעה רשות העתיקות, בניהולה של הארכאולוגית עדנה שטרן, חפירת הצלה בחלקו המערבי של האתר. קק"ל גזמה שטח נרחב של הצמחייה שכיסתה את השרידים, וכיום ניתן להבחין באתר בשרידי אמה שהוליכה מים מנחל כזיב. המים שהובאו למפעל סובבו גלגל כפות שהפעיל אבני רחיים; האבנים המסתובבות ריסקו את קני הסוכר והפכו אותם לעיסה. אחר כך, באולם הזיקוק הגדול (35X8 מטרים) בעל התקרה המקומרת, בושל מיץ קנה הסוכר בתוך סירים גדולים. הפתחים באולם, שדרכם הזינו את האש בחומר בעירה, נמצאים בקיר הצפוני של האולם. בגמר הבישול שפכו את התבשיל לכלי חרס, שם התגבש הסוכר. בכלי החרס האלה ייצאו את הסוכר לאירופה. באתר נותרו שרידי אולם נוסף מצפון וקמרון תת-קרקעי מדרום לאולם הזיקוק.
לקריאה נוספת

עדנה שטרן, "חורבת מנות תחתית", חדשות ארכאולוגיות, ק"ו (1996), עמ' 15–17.
Edna J. Stern, The Hospitaller order in Acre and Manueth: the ceramic evidence in: Victor Mallia-Milanes (ed.), The Military Orders: History and Heritage, (2008), pp. 203-212.
Edna J. Stern, The Excavations at Lower Horbat Manot: A Medieval Sugar-Production Site, Atiqot 42, (1991), pp. 277-308.
Edna J. Stern and Danielle Parks, "A Burial Cave at Lower Horbat Manot: Additional Evidence for the Intermediate Bronze Age (EB IV–MB I) Settlement Pattern in the ‘Akko Plain and Western Galilee", Atiqot 42, (1991), pp. 139-158.
Uri Baruch, "Charred Wood Remains from Lower Horbat Manot, Western Galilee", Atiqot 42, (1991), pp. 309-310.
Anastasia Shapiro, "Petrographic Analysis of Sugar Vessels from Lower Horbat Manot", Atiqot 42, (1991), pp. 311-315.
ידידי רועי מקימי

יְדִידִי רוֹעִי מְקִימִי הוא פיוט שחיבר רבי ישראל נג'ארה (1628-1555). הפיוט מבטא את הכיסופים של עם ישראל בגלותו לאלוהיו כצאן המשתוקק לידו המכוונת והתומכת של הרועה, ולגאולה.
הפייטן קורא לאורך השיר להקב"ה המשול בפיוט לרועה לשוב ולגאול מן הגלות את עמו ישראל המשול בפיוט לצאן, הבית האחרון עוסק בבקשה לבנין בית המקדש ובביאת המשיח והשורה האחרונה מדברת על הגאולה כבר בלשון הוה.
בראש הבתים, האקרוסטיכון: ישראל חזק. כל בית בפיוט נגמר בשיבוץ מפסוקי התנ"ך הנגמר במילה 'צאן'.
ישנן קהילות בהן נהוג לשורר את הפיוט כחלק מזמירות השבת. השיר נדפס פעמים רבות בשינויי נוסח קלים, וזכה למספר לחנים.
יש הנוהגים לשיר פיוט זה בלחנו של הרב שלמה קרליבך הידוע למילים "שפכי כמים ליבך" בסעודה שלישית בשבתות בין המצרים או רק בשבת חזון.
הערות שוליים

↑  לפי ספר שמואל א', פרק י"ז, פסוק כ"ח.
↑  לפי ספר ישעיהו, פרק מ"א, פסוק ח', בשינוי.
↑  לפי ספר בראשית, פרק ל"ז, פסוק י"ד.
↑  לפי ספר ישעיהו, פרק מ"ט, פסוק ט'.
↑  לפי ספר ישעיה, פרק מ', פסוק י"א: "בִּזְרֹעוֹ יְקַבֵּץ טְלָאִים"
↑  לפי ספר ירמיהו, פרק מ"ט, פסוק כ' וספר ירמיהו, פרק נ', פסוק מ"ה.
↑  לפי ספר זכריה, פרק י"א, פסוק ט"ו.
↑  לפי ספר בראשית, פרק ד', פסוק ב', לשון נופל על לשון עם שמו של הבל והבל-הבלים.
↑  לפי ספר בראשית, פרק מ"ז, פסוק ד'.
↑  לפי ספר ישעיה, פרק נ"ח, פסוק ז'.
↑  לפי ספר בראשית, פרק ל"א, פסוק י"ב.
↑  לפי ספר ישעיהו, פרק כ"ח, פסוק כ"ה.
↑  לפי ספר תהלים, פרק ע"ד, פסוק א'.
↑  לפי ספר ירמיהו, פרק ל"ג, פסוק י"ג.
↑  לפי ספר ישעיהו, פרק נ"ט, פסוק כ'.
↑  לפי ספר בראשית, פרק כ"ט, פסוק ו'
↑  וראו עוד: שמואל זלמנוב, ספר הניגונים, ח"ג, ניו יורק: נִיחֹחַ, תשמ"ה. ניגון ש"י.
טדאוש בורובסקי

| --- | --- |

 לידה:  12 בנובמבר 1922 ז'יטומיר, הרפובליקה הסובייטית הסוציאליסטית האוקראינית 
 התאבד:  3 ביולי 1951 (בגיל 28) ורשה, רפובליקת פולין 
 שם לידה:  Tadeusz Borowski 
 מדינה:  הרפובליקה הסובייטית הסוציאליסטית האוקראינית, הרפובליקה הפולנית השנייה, ברית המועצות, הרפובליקה העממית הפולנית 
 מקום קבורה:  בית הקברות הצבאי פובונזקי 
 מקום לימודים:  אוניברסיטת ורשה 
 שפות היצירה:  פולנית 
 יצירות בולטות:  רבותי, בבקשה לגז, Kamienny świat 
 בן או בת זוג:  Maria Borowska-Bayer   Dżennet Połtorzycka-Stampf'l 
 צאצאים:  Małgorzata Borowska 
 פרסים והוקרה:  מפקד במסדר פולוניה רסטיטוטה (5 ביולי 1951) 
 
טדאוש בורובסקי (בפולנית: Tadeusz Borowski‏; 12 בנובמבר 1922 – 3 ביולי 1951) היה סופר, משורר ופובליציסט פולני.